ΓΡΑΠΤΗ ΕΡΩΤΗΣΗ E-2809/99

υποβολή: Sebastiano Musumeci (UEN) προς την Επιτροπή

(18 Ιανουαρίου 2000)

Θέμα: Ανακύκλωση χρήματος

Έχονταςπόψη ότιπάρχουν τράπεζες στην Ιταλία, και σε άλλες ευρωπαϊκές χώρες, οι οποίες ίδρυσανποκαταστήματα στα γνωστά ως «εξωχώρια» κράτη" ότι τα «εξωχώρια» κράτη δεν επιδεικνύουν πνεύμα συνεργασίας στις έρευνες για την ανακύκλωση του χρήματος και ότι ορισμένες χώρες της Ευρωπαϊκής Ένωσης, όπως το Λουξεμβούργο, επιμένουν στο τραπεζικό απόρρητο"

θα μπορούσε άραγε η Επιτροπή να αναφέρει:

- ποιά μέσα διαθέτει για την καταπολέμηση της ανακύκλωσης του χρήματος;

- εάν προβλέπεται, στα πλαίσια της νέας Διακυβερνητικής Διάσκεψης, η κατάργηση του τραπεζικού απορρήτου στις χώρες της ΕΕ που σήμερα το προστατεύουν;

Απάντηση του κ. Bolkestein εξ ονόματος της Επιτροπής

(25 Φεβρουαρίου 2000)

Η καταπολέμηση του ξεπλύματος χρήματος παρουσιάζει πτυχές που εμπίπτουν τόσο στον πρώτο όσο και στον τρίτο πυλώνα.

Όσον αφορά τον πρώτο πυλώνα, όλα τα κράτη μέλη ενσωμάτωσαν την οδηγία του Συμβουλίου 91/38/ΕΟΚ της 10ης Ιουνίου 1991 για την πρόληψη της χρησιμοποίησης του χρηματοπιστωτικού συστήματος με σκοπό τη νομιμοποίηση εσόδων από παράνομες δραστηριότητες(1). Η Επιτροπήπέβαλε δύο εκθέσεις(2) στο Κοινοβούλιο και το Συμβούλιο σχετικά με την ενσωμάτωση αυτής της οδηγίας. Βάσει της οδηγίας αυτής, οι τράπεζες και τα άλλα χρηματοπιστωτικά ιδρύματα οφείλουν πρωτίστως να γνωστοποιούν στις αρμόδιες αρχές κάθεποψία τους για συναλλαγές που αφορούν ξέπλυμα χρήματος. Στις περιπτώσεις αυτές δεν εφαρμόζονται οι κανόνες για το τραπεζικό απόρρητο.

Τον Ιούλιο του 1999 η Επιτροπήπέβαλε πρόταση(3) για προσαρμογή και επέκταση της οδηγίας του 1991.

Εξάλλου, στο πλαίσιο του τρίτου πυλώνα αναλήφθηκαν, ή προωθούνται, ορισμένες πρωτοβουλίες κατά του ξεπλύματος χρήματος, ιδίως μέσω της εφαρμογής του σχεδίου δράσης για την καταπολέμηση του οργανωμένου εγκλήματος(4) το οποίο ενέκρινε το Ευρωπαϊκό Συμβούλιο του Άμστερνταμ το 1997.

Όσον αφορά το ζήτημα των εξωχώριων κέντρων, με τη σύσταση αριθ. 30 του σχεδίου δράσης καλούνται τα κράτη μέλη «να εξετάσουν τον τρόπο ανάληψης δράσης και παροχής των κατάλληλων μέσων άμυνας κατά της χρήσης, εκ μέρους του οργανωμένου εγκλήματος, χρηματοπιστωτικών κέντρων και εξωχώριων διευκολύνσεων». Για την προώθηση αυτού του ζητήματος, το Πανεπιστήμιου του Trento πραγματοποιεί μελέτη η οποία συγχρηματοδοτείται από το πρόγραμμα Falcone. Σύντομα θα είναι διαθέσιμη η τελική έκθεση.

Πρέπει επίσης να αναφερθεί η σημαντική εργασία που διεξάγεται την περίοδο αυτή από την ειδική ομάδα «χρηματοπιστωτική δράση» για το ξέπλυμα χρήματος (FATF)(5), βάσει σχετικής εντολής εκ μέρους της ομάδας των 7 μεγαλύτερων βιομηχανικών χωρών (G7)" έργο της ομάδας αυτής είναι να εντοπίζει τις χώρες και εδάφη (ανεξάρτητα εάν πρόκειται για εξωχώρια ή εσωχώρια κέντρα και πιθανώς και για τα ίδια τα μέλη της FATF) που παρέχουν ανεπαρκή συνεργασία σε παγκόσμια κλίμακα για την καταπολέμηση του ξεπλύματος χρήματος. Στο πλαίσιο των εργασιών αυτών θα πραγματοποιηθεί ανάλυση, σε παγκόσμιο επίπεδο, όλων των σημαντικών χρηματοπιστωτικών κέντρων βάσει συγκεκριμένων κριτηρίων, μεταξύ των οποίων και εκείνο τηςπερβολικής χρησιμοποίησης και προβολής του επιχειρήματος περί τραπεζικού απορρήτου. Η FATF σχεδιάζει να δημοσιοποιήσει κατάλογο αυτών των κρατών και εδαφών τον Ιούνιο του 2000.

(1) ΕΕ L 166 της 28.6.1991.

(2) COM(95)54 τελικό και COM(98)401 τελικό.

(3) COM(1999)352 τελικό.

(4) ΕΕ C 251 της 15.8.1997.

(5) Η FATF αποτελεί τον κυριότερο οργανισμό σε παγκόσμιο επίπεδο για την καταπολέμηση των εσόδων από εγκληματικές δραστηριότητες. Συστάθηκε από την Ομάδα των 7 (G7) το 1989 και σήμερα απαριθμεί 28 μέλη, στα οποία περιλαμβάνεται η Επιτροπή και όλα τα κράτη μέλη της Ένωσης.